สวัสดีคะ ขอเกริ่นคร่าวๆนะคะ เมื่อ3วันที่แล้วมีอาการไข้สูง40.4+ปวดหลังและขาค่อนข้างรุนแรงจนเดินไม่ได้ มีการไปหาที่โรงพยาบาลรัฐแห่งหนึ่ง ได้ยาพารา+เกลือแร่+แก้คลื่นไส้ วันถัดมาไข้ลดเหลือ 38.8 แต่อาการปวดขาก็ยังไม่หายเหมือนจะเพิ่มขึ้นเรื่อยๆ จนวันนี้ไข้ต่ำ 37.5 ปวดขา ขาบวม แต่มีอาการคันผิวหนังบริเวณขาและแขนโดยไม่มีผื่นไม่มีอาการบ่งบอกว่าแพ้ยา ตั้งแต่ตอนกลางคืนจนวันนี้ก็ทั้งวัน คือ อยู่ๆก็คันขึ้นดื้อๆ คันตลอดเวลา กินยาแก้แพ้ไม่หายคัน ทาคารามายก็ไม่หาย อาบน้ำทาแป้ง ก็ไม่หาย ยังคันอยู่ตลอดเวลา มีวิธีที่จะทำให้หายมั้ยคะ ตอนนี้ยังเดินไม่ไหวทำให้ไม่สามารถไปหาได้
สวัสดีค่ะ อาการคันตามตัวโดยไม่มีผื่นชัดเจนอาจเกิดจาก ผิวแห้ง หรือเกิดหลังการเป็นไข้เลือดออกหรือไข้จากสาเหตุอื่นๆแล้วเริ่มมีไข้ลง สาเหตุอื่นๆของอาการคันผิวหนังเช่นผื่นภูมิแพ้ผิวหนัง แต่มักจะมีผื่นให้เห็น การติดเชื้อราที่ผิวหนัง มักมีผื่นให้เห็นเช่นกัน และมักเป็นเฉพาะที่ ไม่เป็นทั่วตัว โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแข็ง ตามง่ามนิ้วมือ ข้อมือ รอบสะดือ หัวนม ก้น องคชาติ เป็นต้นเบื้องต้นหากยังมีไข้สูงอยู่ ควรกลับไปพบแพทย์เพื่อตรวจเลือดเพิ่มเติม ส่วนเรื่องอาการคันอาจรับประทานยาแก้คันร่วมกับใช้น้ำเปล่าสะอาดที่ไม่อุ่นหรือร้อนจนเกินไปล้างทำความสะอาดร่างกาย สามารถรับประทานยาแก้คันกลุ่มต้านฮิสตามีนเพื่อลดอาการคันเบื้องต้นได้ ทาครีมให้ความชุ่มชื้นได้เช่นกัน